**Raport individual për rezultatin e konsultimit publik për projektligjin “Për një shtesë dhe disa ndryshime në ligjin nr. 60/2023 “Për trajtimin e veçantë të studentëve që ndjekin programin e integruar të studimit të ciklit të dytë “Mjekësi e Përgjithshme”, në institucionet publike të arsimit të lartë””**

1. **Titulli i projektligjit**

Projektligji “Për një shtesë dhe disa ndryshime në ligjin nr. 60/2023 “Për trajtimin e veçantë të studentëve që ndjekin programin e integruar të studimit të ciklit të dytë “Mjekësi e Përgjithshme”, në institucionet publike të arsimit të lartë””.

1. **Kohëzgjatja e konsultimeve**

Konsultimi paraprak i këtij dokumenti ka nisur brenda institucionit që në fazën e hartimit të draftit fillestar dhe komentet/sugjerimet janë finalizuar në versionin e parë të këtij dokumenti.

Dokumenti u publikua në RENJK në adresën “konsultimipublik.gov.al”, në datën 30.4.2024 për marrjen e komenteve dhe rekomandimeve nga qytetarët dhe shoqëria civile, deri në datën 29.5.2024, duke respektuar afatin prej 20 ditë pune.

1. **Metoda e konsultimit**

Metodat e konsultimit të përdorura për projektligjin “Për një shtesë dhe disa ndryshime në ligjin nr. 60/2023 “Për trajtimin e veçantë të studentëve që ndjekin programin e integruar të studimit të ciklit të dytë “Mjekësi e Përgjithshme”, në institucionet publike të arsimit të lartë””, janë si më poshtë vijon:

* **Publikimi në Regjistrin Elektronik për Njoftimet dhe Konsultimet Publike** në link-un:

http://10.253.31.44/PublicReports/Details/731

* **Nëpërmjet adresës postare:**

Adresa: “Rruga e Durrësit”, nr. 23, AL 1001, Tiranë. E-mail: info@arsimi.gov.al. Çdo palë e interesuar pati mundësinë të dërgojë në formë shkresore, në adresë të Ministrisë së Arsimit dhe Sportit të gjitha komentet/sugjerimet mbi përmbajtjen e projektligjit.

1. **Palët e interesit të përfshira**

Projektligj “Për një shtesë dhe disa ndryshime në ligjin nr. 60/2023 “Për trajtimin e veçantë të studentëve që ndjekin programin e integruar të studimit të ciklit të dytë “Mjekësi e Përgjithshme”, në institucionet publike të arsimit të lartë””, u hartua dhe u publikua për konsultim në RENJK, në kuadër të plotësimit të vakuumit ligjor të krijuar në ligjin nr. 60/2023 “Për trajtimin e veçantë të studentëve që ndjekin programin e integruar të studimit të ciklit të dytë “Mjekësi e Përgjithshme” në institucionet publike të arsimit të lartë”, me vendimin nr. 1, datë 25.1.2024, të Gjykatës Kushtetuese.

Projektakti është hartuar nga grupi i punës i ngritur me urdhrin e përbashkët nr. 126, datë 4.4.2024 të Ministrit të Arsimit dhe Sportit dhe Ministrit të Shëndetësisë dhe Mbrojtjes Sociale “Për ngritjen e grupit të përbashkët të punës për hartimin e ndryshimeve në ligjin nr. 60/2023 “Për trajtimin e veçantë të studentëve që ndjekin programin e integruar të studimit të ciklit të dytë “Mjekësi e Përgjithshme” në institucionet publike të arsimit të lartë”.

Procesi i konsultimit nuk është shoqëruar me komente në të dyja metodat e konsultimit, të përdorura.

Praktika e propozimi të këtij projektligji i është përcjellë Kuvendit me shkresën nr. 3218/1 prot., datë 20.5.2024 si institucioni që ngarkohet me zbatimin e vendimit nr. 1, datë 25.1.2024, të Gjykatës Kushtetuese.